Fl-aħħar xhur, Joseph Mangion seraq il-qlub ta' bosta bis-simpatija tiegħu. Mingħajr qatt ma jinża' t-tbissima minn fuq fommu, Joseph kiseb popolarità liema bħalha fi xtutna għat-talent li jiddinstingwih. Fi ftit kliem, huwa spiċċa magħruf għall-ħsejjes tal-murtali li jirnexxilu jagħmel b'daqstant preċiżjoni b'ħalqu. Għas-semifinali tal-lejla, Joseph fassal festa b'għadd ta' bandalori u bandisti warajh filwaqt li paxxa 'l-ġurija bil-ħsejjes ta' għadd ta' beraq u murtali tal-kulur, fost l-oħrajn. Is-semifinalist spjega, li llejla xtaq joħloq atmosfera ta' festa b'turija ta' solidarjetà mad-dilettanti tal-festi li din is-sena baqgħu bix-xewqa minħabba l-pandemija tal-Covid-19. Tista' tivvota għal Joseph Mangion fuq 50614408 .